379 



suas mihi locandas, sed cum satis amplae sint, atque ita 

 plura ad illas rite instruendas mobilia requirantur, subdubito, 

 an illarum conductio e re mea futura esset. Exspectabo 

 igitur eventura, vel ipsum potius Dn. Dyckium, et tum, ut 

 dicitur, in arena capiam consilium. Operam autern semper 

 dabo, ut decore et cum dignitate defungar meo munere, ut 

 S. R. M:tis autoritatem semper ante oculos habeam, et laus 

 etiam aliqua ad me perveniat. Sed pecco in commoda pub- 

 lica, quia nimis multis verbis Ill:rem Gen:tem Tuam deti- 

 neam. Abrumpo igitur, illamque iterum iterumque quam op- 

 time valere iubeo. Dab. ut in litteris. 



Litteras ad me ex Suecia scriptas in involucro ad Dn. 

 Andr. Svenson mitti necesse erit, ne meum nomen appareat, 

 atque ita interceptionis periculo subiectae sint, quod ut non 

 minus in itinere inträ Hamburgum et Amstelrodanum evi- 

 tent, cum Dn. Svensonio egi, ut peculiari involucro abscon- 

 ditas sub ficto nomine ad me porro curaret. quod monen- 

 dum duxi. 



